Vyhodnotenie medzirezortného pripomienkového konania

Návrh zabezpečenia koordinácie politiky súdržnosti EÚ po roku 2013 

Spôsob pripomienkového konania	bežný postup	
Počet vznesených pripomienok, z toho zásadných	23  / 6 	
Počet vyhodnotených pripomienok	23 	
		
Počet akceptovaných pripomienok, z toho zásadných	13  / 4 	
Počet čiastočne akceptovaných pripomienok, z toho zásadných	2  / 1 	
Počet neakceptovaných pripomienok, z toho zásadných	8  / 1 	
		
Rozporové konanie (s kým, kedy, s akým výsledkom)	MF SR, 29. 7. 2011, rozpor odstránený
	
Počet odstránených pripomienok	1	
Počet neodstránených pripomienok	0	

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	1 (1o,0z) 	 	 	 	
2 .	Ministerstvo vnútra Slovenskej republiky 	1 (1o,0z) 	 	 	 	
3 .	Ministerstvo financií Slovenskej republiky 	16 (12o,4z) 	 	 	 	
4 .	Ministerstvo kultúry Slovenskej republiky 	 	 	x 	 	
5 .	Ministerstvo hospodárstva Slovenskej republiky 	 	 	 x 		
6 .	Ministerstvo dopravy, výstavby a regionálneho rozvoja Slovenskej republiky 	 	 	 	x 	
7 .	Ministerstvo pôdohospodárstva a rozvoja vidieka Slovenskej republiky 	1 (0o,1z) 	 	 	 	
8 .	Ministerstvo obrany Slovenskej republiky 	 	 	x 	 	
9 .	Ministerstvo zahraničných vecí Slovenskej republiky 	1 (1o,0z) 	 	 	 	
10 .	Ministerstvo práce, sociálnych vecí a rodiny Slovenskej republiky 	1 (1o,0z) 	 x 	 		
11 .	Ministerstvo životného prostredia Slovenskej republiky  	 	 	x 	 	
12 .	Ministerstvo školstva, vedy, výskumu a športu Slovenskej republiky 	 	 	 	x 	
13 .	Ministerstvo zdravotníctva Slovenskej republiky 	 	 	x 	 	
14 .	Podpredseda vlády SR pre ľudské práva a národnostné menšiny 	 	 	x 	 	
15 .	Centrum pre medzinárodnoprávnu ochranu detí a mládeže 	 	 	 	x 	
16 .	Ústredie práce, sociálnych vecí a rodiny 	 	 	 	x 	
17 .	Odbor vládnej agendy Úradu vlády 	 	 	 	x 	
18 .	Európske spotrebiteľské centrum 	 	 	 	x 	
19 .	Štátny dopravný úrad 	 	 	 	x 	
20 .	Odbor verejného obstarávania MŽP SR 	 	 	 	x 	
21 .	Odbor právnych služieb a odvolacích konaní 	 	 	 	x 	
22 .	Národný bezpečnostný úrad 	 	 	x 	 	
23 .	Ústredie práce, sociálnych vecí a rodiny 	 	 	x 	 	
24 .	Protimonopolný úrad Slovenskej republiky 	 	 	x 	 	
25 .	Žilinský samosprávny kraj 	1 (0o,1z) 	 	 	 	
26 .	Úrad vlády Slovenskej republiky 	1 (1o,0z) 	 	 	 	
27 .	Úrad pre reguláciu sieťových odvetví 	 	 	x 	 	
	SPOLU	23 (17o,6z) 	1 (1o,0z) 	10 	9 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	uznesenie vlády SR - úloha A.4 
Nechávame predkladateľovi na zváženie, či by v návrhu uznesenia vlády SR v úlohe A.4. nebolo vhodnejšie (resp. dostačujúce) namiesto personálnej nominácie za národného koordinátora pre spracovanie a negociácie hlavného strategického dokumentu SR na využívanie štrukturálnych fondov a Kohézneho fondu EÚ po roku 2013 stanoviť princíp, podľa ktorého by bol národným koordinátorom štátny tajomník Ministerstva dopravy, výstavby a regionálneho rozvoja SR vymenovaný ministrom dopravy, výstavby a regionálneho rozvoja SR. Uvedené sa nám javí byť flexibilnejšie riešenie, ktoré by nevyvolávalo v prípade personálnych zmien potrebu zmeny uznesenia vlády SR. Odsúhlasenie konkrétnej osoby národného koordinátora nemusí byť, podľa nášho názoru, nevyhnutne predmetom politickej dohody vlády vo forme uznesenia vlády. Samotné stanovenie princípu obsadzovania postu istou funkčnou úrovňou sa nám javí byť dostatočné. 	O 	A	 Text bol upravený.	
MV SR 	návrh uznesenia 
V návrhu uznesenia v bode B.1. navrhujeme vypustiť slová „ministrov a štatutárnych zástupcov ostatných ústredných orgánov štátnej správy“. 
Podľa nášho názoru je zastúpenie ministerstiev a ostatných ústredných orgánov štátnej správy na pracovnej úrovni v pracovnej skupine dostačujúce. 
 	O 	N 	Pripomienka nebola akceptovaná. Pre potrebu riešenia špecifických problémových okruhov a otázok na politickej úrovni, ktoré budú spojené s vypracovaním hlavného strategického dokumentu na využívanie štrukturálnych fondov a Kohézneho fondu EÚ po roku 2013 sa v materiáli navrhuje zriadiť pracovná skupina na ministerskej úrovni, ktorá bude zložená z relevantných ministrov a vedúceho Úradu vlády SR. Táto pracovná skupina bude zabezpečovať politickú úroveň vypracovania predmetného dokumentu.  	
MF SR 	Navrh uznesenia 
V bode A.2 žiadam na koniec doplniť text „v spolupráci s Ministerstvom financií SR.“, nakoľko Ministerstvo financií SR je v rámci politiky súdržnosti zodpovedné za agendu finančného riadenia a auditu. Aj pri negociáciách v minulosti fungovala bezproblémová spolupráca medzi Ministerstvom dopravy, výstavby a regionálneho rozvoja SR v pozícií gestora negociácií ako celku a Ministerstvom financií SR zodpovedným za finančné riadenie a audit. V tejto súvislosti je potrebné zdôrazniť, že Ministerstvo financií SR je zároveň zodpovedné za negociácie k viacročnému finančnému rámcu EÚ po roku 2013, čo je agenda úzko prepojená s politikou súdržnosti.  	Z 	A 	Text bol doplnený o "v spolupráci s Ministerstvom financií SR pre agendu finančného riadenia a auditu". 	
MF SR 	Navrh uznesenia 
V bode A.4 navrhujem uvedenie len funkcie a nie konkrétneho mena osoby, ktorá bude plniť úlohy národného koordinátora, nakoľko tá sa môže v čase meniť. Uvedená pripomienka sa vzťahuje aj k ostatným častiam materiálu 	O 	A 	 Text bol upravený.	
MF SR 	Návrh uznesenia 
K bodu C.2: žiadam zachovať myšlienku pôvodnej úlohy B.2 z uznesenia vlády SR č. 107 z 10. februára 2010, ktorá je navrhovaná na zrušenie. Vzhľadom k tomu, že súčasné znenie úlohy citovaného uznesenia predkladateľ materiálu považuje za neaktuálne, žiadam zabezpečiť informovanosť vlády SR o činnosti pracovných skupín zadefinovaním novej úlohy v uznesení vlády SR. Dôvodom žiadanej zmeny v materiáli je, že informovanosť všetkých relevantných zúčastnených a zainteresovaných strán prostredníctvom materiálu na rokovanie vlády SR považujem za účinnejšie a transparentnejšie. Pripomienka sa vzťahuje ku všetkým častiam materiálu.  	Z 	N 	Rozpor bol odstránený na rozporovom konaní na úrovni generálnych riaditeľov dňa 29. 7. 2011. 
Do uznesenia bol doplnený nový bod na základe dohody s MF SR - informácia o postupe prác pri negociačnom procese k návrhom legislatívnych predpisov a strategických dokumentov EÚ a SR k politike súdržnosti. 
 	
MF SR 	Vlastný materiál 
Str. 1, časť 2, prvý odsek – vo vete „ Príprava na nové programové obdobie...“ odporúčam odstrániť slovo „nové“, prípadne zmeniť za slovo „ďalšie“, nakoľko výraz nové programové obdobie sa v súčasnosti spája s prebiehajúcim programovým obdobím 2007 – 2013. 	O 	A 	Text bol upravený.  	
MF SR 	Vlastný materiál 
Str. 1, časť 2, prvý odsek – odporúčam uvádzať oficiálne názvy uvádzaných dokumentov, a to „Zelená kniha o územnej súdržnosti – z územnej rozmanitosti urobiť prednosť” a „Preskúmanie rozpočtu EÚ“. 	O 	A 	Text bol upravený.  	
MF SR 	Vlastný materiál 
Str. 1, časť 2, druhý odsek – vo vete „Do uvedených diskusií...“ navrhujem do zátvorky doplniť aj „rokovania V4“. 	O 	A 	Text bol upravený.  	
MF SR 	Vlastný materiál 
Str. 2, časť 2, prvý odsek – odporúčam uviesť správne znenie dokumentu „Rámcová pozícia Slovenskej republiky k budúcnosti politiky súdržnosti Európskej únie“. 	O 	A 	Text bol upravený.  	
MF SR 	Vlastný materiál 
Str. 2 časť 2, prvý odsek – na koniec vety žiadam doplniť text „v spolupráci s Ministerstvom financií SR pre agendu finančného riadenia a auditu“. Odôvodnenie je rovnaké ako k pripomienke č. 1.  	Z 	A 	Text bol upravený.  	
MF SR 	Vlastný materiál 
Str. 2, časť 2, druhý odsek – vetu „Dokument bude výsledkom rokovaní medzi SR a EK navrhujem upraviť takto: „Dokument bude výsledkom rokovaní medzi jednotlivými zodpovednými rezortmi a následne medzi SR a EK.“. 	O 	N 	Pripomienka nebola akceptovaná. Rozhodnutie o schválení dokumentu bude výsledkom negociácie medzi Slovenskou republikou a Európskou komisiou.  	
MF SR 	Vlastný materiál 
Str. 2, časť 2, tretí odsek – navrhujem vypustiť celý tretí odsek časti 2 materiálu, nakoľko nie je jasné, čo je zmyslom predmetného vyhlásenia, ktorého obsah je možné považovať za samozrejmý.  	O 	N 	Pripomienka nebola akceptovaná. Predmetné vyhlásenie definuje všeobecný cieľ pre ďalšie programové obdobie 2014-2020.  	
MF SR 	Vlastný materiál 
Str. 2, časť 2, štvrtý odsek – v prevej vete žiadam za text „...zabezpečovať MDVRR SR“ doplniť text „a MF SR“, a to z dôvodu uvedeného v pripomienke č. 1.  	Z 	A 	Text bol doplnený o "v spolupráci s Ministerstvom financií SR pre agendu finančného riadenia a auditu". 	
MF SR 	Vlastný materiál 
Str. 3, časť 3, druhý odsek – odporúčam uviesť približný termín začatia činnosti navrhovaných 2 pracovných skupín. 	O 	N 	Pripomienka nebola akceptovaná. Termín na vytvorenie predmetných pracovných skupín je uvedený v návrhu uznesenia.  	
MF SR 	Vlastný materiál 
Str. 3, časť 3, druhý odsek – vetu „Dôležité rozhodnutia na národnej úrovni budú uskutočňované v rámci pracovnej skupiny dotknutých ministrov a štatutárnych zástupcov ostatných ústredných orgánov štátnej správy.“ odporúčam precizovať v tom zmysle, či mal predkladateľ na mysli ministerskú radu, alebo sa bude zriaďovať ešte osobitná pracovná skupina za účasti ministrov. 	O 	A 	Text bol upravený.  	
MF SR 	Vlastný materiál 
Str. 3, časť 3, druhý ods. – navrhujem z materiálu vypustiť vetu „V prípade ich neúčasti na zasadnutí tejto pracovnej skupiny, môžu byť zastúpení v rozsahu svojich práv a povinností povereným zástupcom.“, nakoľko svojim obsahom stanovuje konkrétne podmienky fungovania pracovnej skupiny, čo nie je predmetom tohto materiálu, ale skôr jej štatútu. 	O 	A 	Text bol upravený.  	
MF SR 	Vlastný materiál 
Str. 3, časť 3, druhý odsek – v poslednej vete navrhujem uviesť, či predmetná pracovná skupina bude fungovať ako poradný orgán vlády SR. 	O 	N 	Pripomienka nebola akceptovaná. V predloženom materiáli sa navrhuje zriadiť osobitná pracovná skupina na úrovni ministrov. V súvislosti s týmto nepovažujeme za potrebné uviesť požadované v texte materiálu.  	
MF SR 	Vlastný materiál 
Str. 3, časť 3, druhý odsek – v poslednej vete odporúčam doplniť kto a v akom termíne bude zodpovedný za vypracovanie a vydanie štatútu 1. pracovnej skupiny. Táto pripomienka je zároveň relevantná aj k štatútu 2. pracovnej skupiny „Partnerstvo pre politiku súdržnosti“. 	O 	N 	Pripomienka nebola akceptovaná. Na základe textu materiálu je zriaďovateľom oboch pracovných skupín Ministerstvo, dopravy, výstavby a regionálneho rozvoja SR. Zriaďovateľ je zodpovedný aj za vypracovanie a vydanie štatútu.  	
MPRV SR	K návrhu uznesenia vlády SR, bod A.4. 
Za národného koordinátora pre spracovanie a negociácie hlavného strategického dokumentu SR na využívanie štrukturálnych fondov a Kohézneho fondu EÚ po roku 2013 navrhujeme pána ministra dopravy, výstavby a regionálneho rozvoja Jána Figeľa. Táto pripomienka je zásadná. 	Z 	A	Text bol upravený. 	
MZV SR 	návrhu uznesenia - bod B.1. 
V návrhu uznesenia v časti B, v bode B.1., MZV SR navrhuje úpravu textu k úrovni zastúpenia ministerstiev a ostatných ústredných orgánov štátnej správy v pracovnej skupine prostredníctvom odstránenia textu "ministrov a štatutárnych" a doplnenia "na expertnej úrovni". Text návrhu uznesenenia by mal po úprave vyzerať nasledovne: 

v spolupráci s podpredsedom vlády a ministrom financií, podpredsedom vlády a ministrom práce, sociálnych vecí a rodiny, ministrom zahraničných vecí, ministrom vnútra, ministerkou spravodlivosti, ministrom hospodárstva, ministrom školstva, vedy, výskumu a športu, ministrom zdravotníctva, ministrom kultúry, ministrom pôdohospodárstva a rozvoja vidieka, ministrom životného prostredia a vedúcim Úradu vlády vytvoriť pracovnú skupinu zástupcov ostatných ústredných orgánov štátnej správy na expertnej úrovni s cieľom koordinácie prác pri spracovaní hlavného strategického dokumentu na využívanie štrukturálnych fondov a Kohézneho fondu EÚ po roku 2013. 	O 	N 	Pripomienka nebola akceptovaná. Pre potrebu riešenia špecifických problémových okruhov a otázok na politickej úrovni, ktoré budú spojené s vypracovaním hlavného strategického dokumentu na využívanie štrukturálnych fondov a Kohézneho fondu EÚ po roku 2013 sa v materiáli navrhuje zriadiť pracovná skupina na ministerskej úrovni, ktorá bude zložená z relevantných ministrov a vedúceho Úradu vlády SR. Táto pracovná skupina bude zabezpečovať politickú úroveň vypracovania predmetného dokumentu.  	
ŽSK 	Návrh zabezpečenia koordinácie politiky súdržnosti EÚ po roku 2013 
Navrhujeme doplniť bod B2 nasledovne: 

Návrh Uznesenia vlády Slovenskej republiky č.... z.... k materiálu návrh zabezpečenia koordinácie politiky súdržnosti EÚ po roku 2013 bod B ukladá v nasledujúcom znení: 
„národnému koordinátorovi pre spracovanie a negociácie hlavného strategického dokumentu SR na využívanie štrukturálnych fondov a Kohézneho fondu EÚ po roku 2013 

vytvoriť pracovnú skupinu „Partnerstvo pre politiku súdržnosti“, ktorá bude pozostávať zo zástupcov: 
- ústredných orgánov štátnej správy, 
- regionálnej a miestnej samosprávy, 
- akademickej sféry, 
- profesijných združení, 
- mimovládnych a iných organizácií. 
s cieľom zabezpečenia súčinnosti a spolupráce ústredných orgánov štátnej správy a sociálno-ekonomických partnerov pri spracovaní hlavného strategického dokumentu na využívanie štrukturálnych fondov a Kohézneho fondu EÚ po roku 2013 do 30. septembra 2011“ 

Zdôvodnenie: 

Návrh uznesenia vlády SR obsahuje uloženie povinnosti 1. podpredsedovi vlády a ministrovi dopravy, výstavby a regionálneho rozvoja SR vytvoriť pracovnú skupinu dotknutých ministrov a štatutárnych zástupcov ostatných ústredných orgánov štátnej správy. 

V texte vlastného materiálu „Návrh zabezpečenia koordinácie politiky súdržnosti EÚ po roku 2013“ v časti 3 Inštitucionálne a vecné zabezpečenie koordinácie politiky súdržnosti EÚ po roku 2013 však predkladateľ MDVRR SR uvažuje so zriadením dvoch pracovných skupín podieľajúcich sa na príprave hlavného strategického dokumentu SR na využívanie ŠF a KF EÚ po roku 2013. 
Druhou pracovnou skupinou má byť pracovnú skupina „Partnerstvo pre politiku súdržnosti“, ktorá bude pozostávať zo zástupcov ústredných orgánov štátnej správy, regionálnej a miestnej samosprávy, akademickej sféry, profesijných združení a mimovládnych a iných organizácií, ktorej cieľom má byť súčinnosť a spolupráca pri vypracovaní hlavného strategického dokumentu na využívanie ŠF a KF EÚ po roku 2013 v rámci širšej platformy z prostredia dotknutých ústredných orgánov štátnej správy a sociálno-ekonomických partnerov. Predsedom pracovnej skupiny „Partnerstvo pre politiku súdržnosti“ má byť národný koordinátor pre spracovanie a negociácie hlavného strategického dokumentu SR na využívanie ŠF a KF EÚ po roku 2013. 
Keďže, vychádzajúc z cieľov oboch skupín, je nevyhnutné, aby uvedené skupiny začali práce na hlavnom strategickom dokumente na využívanie ŠF a KF EÚ po roku 2013 v rovnakom období, je potrebné zriadiť obe pracovné komisie súčasne. 
 	Z 	ČA 	Text bol čiastočne upravený. Do návrhu uznesenia bol doplnený bod B.2., ktorým vláda SR ukladá 1. podpredsedovi vlády a ministrovi dopravy, výstavby a regionálneho rozvoja SR zriadiť pracovnú skupinu „Partnerstvo pre politiku súdržnosti“ s termínom do 30. septembra 2011. 	
ÚV SR 	Návrh uznesenia 
K návrhu uznesenia doplniť bod B.2., ktorý ukladá 1. podpredsedovi vlády a ministrovi dopravy, výstavby a regionálneho rozvoja SR 

B.2. zriadiť pracovnú skupinu „Partnerstvo pre politiku súdržnosti“, ktorá bude pozostávať zo zástupcov: 
? ústredných orgánov štátnej správy, 
? regionálnej a miestnej samosprávy, 
? akademickej sféry, 
? profesijných združení, 
? mimovládnych a iných organizácií. 

Termín: do 30.septembra 2011 

Odôvodnenie: Ako je uvedené v materiáli na str. 3, príprava hlavného strategického dokumentu na využívanie ŠF a KF EÚ po roku 2013 si vyžaduje súčinnosť a spoluprácu v rámci širšej platformy z prostredia dotknutých ústredných orgánov štátnej správy a sociálno-ekonomických partnerov. Preto pokladáme za vhodnú čo najrýchlejšiu inštitucionalizáciu tejto pracovnej skupiny, aby sa mohla čo najskôr začať jej reálna a efektívna činnosť; na základe výstupov tejto skupiny resp. jej špecifických podskupín pre špecifické problémové okruhy môže prijímať dôležité rozhodnutia skupina štatutárnych zástupcov. Ďalším dôvodom je skutočnosť, že viacúrovňové riadenie a zásada partnerstva a transparentnosti sú kľúčovými prvkami účinnosti pri vymedzovaní investičných priorít , operačných programov a vysokej schopnosti čerpať finančné prostriedky. V týchto intenciách sú aj odporúčania EK a EP. 
 	O 	A 	Text bol upravený. Do návrhu uznesenia bol doplnený bod B.2., ktorým vláda SR ukladá 1. podpredsedovi vlády a ministrovi dopravy, výstavby a regionálneho rozvoja SR zriadiť pracovnú skupinu „Partnerstvo pre politiku súdržnosti“ s termínom do 30. septembra 2011. 	
MPSVR SR	Navrhujeme doplniť bod B2 v nasledovnom znení: 

V návrhu Uznesenia vlády Slovenskej republiky č.... z.... k materiálu návrh zabezpečenia koordinácie politiky súdržnosti EÚ po roku 2013 navrhujeme doplniť bod B2 nasledovne: 

národnému koordinátorovi pre spracovanie a negociácie hlavného strategického dokumentu SR na využívanie štrukturálnych fondov a Kohézneho fondu EÚ po roku 2013 

B. 2.       vytvoriť pracovnú skupinu Partnerstvo pre politiku súdržnosti, ktorá bude pozostávať zo zástupcov: 
               - ústredných orgánov štátnej správy, 
               - regionálnej a miestnej samosprávy, 
               - akademickej sféry, 
               - profesijných združení, 
               - mimovládnych a iných organizácií 
s cieľom zabezpečenia súčinnosti a spolupráce ústredných orgánov štátnej správy a sociálno-ekonomických partnerov pri spracovaní hlavného strategického dokumentu na využívanie štrukturálnych fondov a Kohézneho fondu EÚ po roku 2013.

do 30. septembra 2011
Zdôvodnenie: 
Vo vlastnom materiáli je uvedená informácia o zriadení dvoch pracovných skupín. Na str. 3 je uvedená informácia o zriadení pracovnej skupiny „Partnerstvo pre politiku súdržnosti“. Predsedom pracovnej skupiny „Partnerstvo pre politiku súdržnosti“  má byť národný koordinátor pre spracovanie a negociácie hlavného strategického dokumentu SR na využívanie ŠF a KF EÚ po roku 2013. 
	O	ČA	Text bol čiastočne upravený. Do návrhu uznesenia bol doplnený bod B.2., ktorým vláda SR ukladá   1. podpredsedovi vlády a ministrovi dopravy, výstavby a regionálneho rozvoja SR zriadiť pracovnú skupinu „Partnerstvo pre politiku súdržnosti“ s termínom do 30. septembra 2011.